
VASTUVÕETUD TEKSTID

[bookmark: TANumber]P10_TA(2026)0212
[bookmark: title]Tubaka ja tubakatootega seonduvate toodete aktsiisi üldine kord
[bookmark: DocNumber]
[bookmark: Commission]Majandus- ja rahanduskomisjon
[bookmark: PE]PE784.421
[bookmark: Sujet][bookmark: References]Euroopa Parlamendi 17. juuni 2026. aasta seadusandlik resolutsioon ettepaneku kohta võtta vastu nõukogu direktiiv, millega muudetakse direktiivi (EL) 2020/262 tubaka ja tubakatootega seonduvate toodete aktsiisi üldise korra osas (COM(2025)0581 – C10-0296/2025 – 2025/0581(CNS))
(Seadusandlik erimenetlus – konsulteerimine)
Euroopa Parlament,
–	võttes arvesse komisjoni ettepanekut nõukogule (COM(2025)0581),
–	võttes arvesse Euroopa Liidu toimimise lepingu artiklit 113, mille alusel nõukogu konsulteeris Euroopa Parlamendiga (C10‑0296/2025),
–	võttes arvesse kodukorra artiklit 84,
–	võttes arvesse majandus- ja rahanduskomisjoni raportit (A10-0160/2026),
1.	kiidab komisjoni ettepaneku muudetud kujul heaks;
2.	palub komisjonil ettepanekut vastavalt muuta, järgides Euroopa Liidu toimimise lepingu artikli 293 lõiget 2;
3.	palub nõukogul Euroopa Parlamenti teavitada, kui nõukogu kavatseb Euroopa Parlamendi poolt heaks kiidetud tekstist kõrvale kalduda;
4.	palub nõukogul Euroopa Parlamendiga uuesti konsulteerida, kui nõukogu kavatseb komisjoni ettepanekut oluliselt muuta;



5.	teeb presidendile ülesandeks edastada Euroopa Parlamendi seisukoht nõukogule ja komisjonile ning liikmesriikide parlamentidele.



Muudatusettepanek		1
Ettepanek võtta vastu direktiiv
Põhjendus 2 a (uus)
	

	Komisjoni ettepanek
	Muudatusettepanek

	
	(2a)	Füüsiliste isikute poolt oma tarbeks soetamist käsitlevate suunistasemete puhul tuleks lisada nõukogu direktiivis (EL) …/…1a+ sätestatud uued aktsiisikategooriad.

	
	___________

	
	1a Nõukogu ... direktiiv (EL) …/… tubakale ja tubakatootega seonduvatele toodetele kohaldatava aktsiisi struktuuri ja määrade kohta (uuesti sõnastatud) (ELT L …, …, ELI: …).

	
	+ ELT: palun lisada teksti dokumendis 2025/0580(CNS) sisalduva direktiivi number ja joonealusesse märkusesse kõnealuse direktiivi number, kuupäev, pealkiri ja ELT avaldamisviide.



Muudatusettepanek		2
Ettepanek võtta vastu direktiiv
Põhjendus 2 b (uus)
	

	Komisjoni ettepanek
	Muudatusettepanek

	
	(2b)	Suunistasemete muudatused peaksid põhinema põhimõttel, et direktiivi (EL) …/… [ELT: palun lisada dokumendis 2025/0580(CNS) sisalduva direktiivi number] kohastesse uutesse kategooriatesse kuuluvad tooted on alternatiiviks toodetele, mille suhtes juba kohaldatakse nõukogu direktiivi (EL) 2020/262 kohaseid suunistasemeid. Seepärast peaksid nende uute kategooriate suunistasemed olema võrreldavad nende toodete suunistasemetega, mille suhtes nõukogu direktiivi (EL) 2020/262 kohaseid suunistasemeid juba kohaldatakse.

